เดินหน้า "ไกล่เกลี่ยหนี้" ตามนโยบายแก้ปัญหาความเดือดร้อนประชาชนเพื่อคุณภาพชีวิตที่ดี
วันสุดท้าย [26 กุมภาพันธ์ 2565] กับงาน "มหกรรมไกล่เกลี่ยหนี้สินครัวเรือน" ครั้งที่ 1 กรุงเทพมหานครและปริมณฑล ณ ศูนย์นิทรรศการและการประชุมไบเทค เขตบางนา กรุงเทพฯ เวลาตั้งแต่ 09.00 - 16.30 น. ขอเชิญประชาชนที่มีคดีข้อพิพาทก่อนฟ้อง และหลังศาลมีคำพิพากษาร่วมงาน เพื่อแก้ไขปัญหาหนี้ ไม่ว่าจะเป็นหนี้ กยศ. หนี้บัตรเครดิตและสินเชื่อส่วนบุคคล สินเชื่อรถยนต์ นางทัศนีย์ เปาอินทร์ อธิบดีกรมบังคับคดี เปิดเผยว่า "มหกรรมไกล่เกลี่ยหนี้สินครัวเรือน" ครั้งที่ 1 กรุงเทพมหานครและปริมณฑล ในวันแรก มีผู้ลงทะเบียนล่วงหน้ากว่า 4,000 ราย และมีประชาชนวอล์คอิน (walk in) เข้ามาอีกเป็นจำนวนมาก โดยมีสถาบันการเงิน บริษัทธุรกิจสินเชื่อส่วนบุคคล, สินเชื่อเช่าซื้อรถยนต์และรถจักรยานยนต์ เข้าร่วมงานมากถึง 17 แห่ง  ซึ่งแบ่งออกเป็น 2 วันได้แก่  วันที่ 25 ก.พ.65 ประกอบด้วย กองทุนเงินให้กู้ยืมเพื่อการศึกษา (กยศ.), ธนาคารซิตี้แบงก์, บริษัท ซิตี้คอร์ป ลิสซิ่ง (ประเทศไทย) จำกัด, บริษัท เจเอ็มที เน็ทเวิร์ค เซอร์วิสเซ็ส จํากัด (มหาชน), บริษัท บริหารสินทรัพย์ เจ จำกัด, บริษัท เคบีเจ แคปปิตอล จำกัด, บริษัท บัตรกรุงไทย จำกัด (มหาชน), ธนาคารออมสิน, ธนาคารเพื่อการเกษตรและและสหกรณ์การเกษตร, ธนาคารอาคารสงเคราะห์, ธนาคารกรุงศรีอยุธยา จำกัด (มหาชน), ธนาคารกรุงเทพ จำกัด (มหาชน), ธนาคารอิสลามแห่งประเทศไทย, บริษัท บริหารสินทรัพย์ กรุงเทพพาณิชย์ จำกัด (มหาชน), บริษัท บริหารสินทรัพย์สุขุมวิท จำกัด, บริษัท บริหารสินทรัพย์ ธนาคารอิสลามแห่งประเทศไทย จำกัด และบริษัท โตโยต้า ลีสซิ่ง (ประเทศไทย) จำกัดวันที่ 26 ก.พ.65 ประกอบด้วย กองทุนเงินให้กู้ยืมเพื่อการศึกษา (กยศ.), ธนาคารซิตี้แบงก์, บริษัท ซิตี้คอร์ป ลิสซิ่ง (ประเทศไทย) จำกัด, บริษัท เจเอ็มที เน็ทเวิร์ค เซอร์วิสเซ็ส จํากัด (มหาชน), บริษัท บริหารสินทรัพย์ เจ จำกัด, บริษัท เคบีเจ แคปปิตอล จำกัด, บริษัท บัตรกรุงไทย จำกัด (มหาชน). ธนาคารอาคารสงเคราะห์, และบริษัท บริหารสินทรัพย์ ธนาคารอิสลามแห่งประเทศไทย จำกัด  อย่างไรก็ตาม สำหรับลูกหนี้อื่น ๆ ที่มาร่วมงานแต่ไม่ได้เจราจาไกล่เกลี่ยกับเจ้าหนี้ ซึ่งอาจเพราะเป็นการวอล์คอิน (walk in) เข้ามา หรือ มาไม่ตรงกำหนดวันที่เจ้าหนี้มาร่วมงาน ทางกรมบังคับดคีจะมีจุดบริการลงทะเบียนไกล่เกลี่ยออนไลน์ โดยกรมบังคับคดีจะประสานกับสถาบันการเงินที่มาร่วมงานครั้งนี้ พิจารณาใช้เงื่อนไข หรือสิทธิประโยชน์เดียวกันกับงานดังกล่าว  ทั้งนี้ สิทธิประโยชน์ที่ลูกหนี้จะได้รับ แบ่งเป็นกรณีลูกหนี้ชั้นก่อนฟ้อง จะได้รับการขยายระยะเวลาการชำระหนี้ ลดเบี้ยปรับ ลดดอกเบี้ย ลดค่างวดรายเดือน งดฟ้องดำเนินคดี และรับเงื่อนไขปลดผู้ค้ำประกัน เช่น เป็นหนี้บริษัท บัตรกรุงไทย จำกัด (มหาชน) จำนวน 350,000 บาท ลูกหนี้ได้รับส่วนลดเหลือ 150,000 บาท  ส่วนลูกหนี้ในชั้นบังคับคดี จะได้รับสิทธิ คือ ขยายเวลาผ่อนชำระหนี้ ลดเบี้ยปรับ ลดจำนวนเงินผ่อนชำระหนี้ งดยึดทรัพย์ งดขายทอดตลาด ลูกหนี้จะไม่ถูกบังคับคดี อธิบดีกรมบังคับคดี กล่าวเพิ่มเติมว่า หลังจากวันนี้ ประชาชนที่เป็นหนี้ที่ต้องการไกล่เกลี่ย ในกรุงเทพฯ สามารถติดต่อได้ที่ศูนย์ไกล่เกลี่ยข้อพิพาทของกรมบังคับ ซึ่งตั้งอยู่ที่กรมบังคับคดี และสำนักงานบังคับคดีกรุงเทพ 1 -7 โดยจะศูนย์ ฯ จะประสานสถาบันการเงินที่เข้าร่วมงานทั้ง 17 แห่ง เพื่อขยายเวลาเงื่อนไข และสิทธิประโยชน์ให้กับลูกหนี้ต่อไป  สำหรับการจัดงาน "มหกรรมไกล่เกลี่ยหนี้สินครัวเรือน" ครั้งต่อไป ได้มีการวางแนวทาง และแผนการจัดงานไว้ โดยจะไปตามภูมิภาคต่าง ๆ เริ่มจากภาคกลางและภาคใต้ในเดือนมีนาคมและเมษายน แต่ยังไม่ได้ระบุเป็นวัน สถานที่ ซึ่งรอความชัดเจน และจะประชาสัมพันธ์ให้ประชาชนได้ทราบอีกครั้ง